
RADVILIŠKIO RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL 2024 M. BIRŽELIO 17 D. RADVILIŠKIO RAJONO SAVIVALDYBĖS ADMINISTRACIJOS DIREKTORIAUS ĮSAKYMO NR. A-317 (8.2E) „DĖL RADVILIŠKIO RAJONO SAVIVALDYBĖS TERITORIJOS BENDROJO PLANO KOREGAVIMO“ PAKEITIMO

2024 m. spalio      d. Nr. A-        -(8.2E)
Radviliškis

Vadovaudamasi Lietuvos Respublikos vietos savivaldos įstatymo 34 straipsnio 6 dalies 5 punktu, Lietuvos Respublikos teritorijų planavimo įstatymo 6 straipsnio 2 dalimi, 28 straipsnio 2 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D 1-8 „Dėl Kompleksinio teritorijų planavimo dokumentų rengimo taisyklių patvirtinimo“, 131, 136, 141 punktais, 139.2.2 ir 139.2.3 papunkčiais:
1. Pakeičiu 2024 m. birželio 17 d. Radviliškio rajono savivaldybės administracijos direktoriaus įsakymo Nr. A-317-(8.2E) „Dėl Radviliškio rajono savivaldybės teritorijos bendrojo plano koregavimo“ 2 ir 3 punktus ir išdėstau juos taip:
„2. Nustatau Bendrojo plano koregavimo tikslus ir uždavinius:
2.1. keisti Bendrojo plano privalomuosius reikalavimus kitais, neprieštaraujančiais planavimo tikslams ir uždaviniams, nustatytiems galiojančiame Bendrajame plane;
2.2. koreguoti žemės ūkio funkcinės zonos (indeksas Zu) ir intensyvaus užstatymo prioritetinės gamybos objektų funkcinės zonos (indeksas P2**) ribas ir plotus, tikslinti koreguojamos teritorijos tvarkymo ir naudojimo reikalavimus, pagrindinį brėžinį ir aiškinamąjį raštą (1 priedas);
2.3. koreguoti miškų ir miškingų teritorijų zonos (indeksas M), rekreacinio naudojimo žemės ūkio funkcinės zonos (indeksas Zr1), žemės ūkio / rekreacinių teritorijų zonos (indeksas Zr2), žemės ūkio / rekreacinių kompleksų ir miško parkų zonos (indeksas Zr3) ribas ir plotus, nustatant tikslinti koreguojamos teritorijos tvarkymo ir naudojimo reikalavimus, pagrindinį brėžinį ir aiškinamąjį raštą (2 priedas);
2.4. koreguoti žemės ūkio funkcinės zonos (indeksas Zu), intensyvaus užstatymo prioritetinės gamybos objektų funkcinės zonos (indeksas P2**), vidutinio ir mažo užstatymo intensyvumo gyvenamosios zonos (indeksas G3) ribas ir plotus, tikslinti koreguojamos teritorijos tvarkymo ir naudojimo reikalavimus, pagrindinį brėžinį ir aiškinamąjį raštą (3 priedas);
2.5. koreguoti vidutinio užstatymo intensyvumo neprioritetinės gamybos objektų funkcinės zonos (indeksas P1*), intensyvaus užstatymo prioritetinės gamybos objektų funkcinės zonos (indeksas P2) ir žemės ūkio funkcinės zonos (indeksas Zu) ribas ir plotus, tikslinti koreguojamos teritorijos tvarkymo ir naudojimo reikalavimus, pagrindinį brėžinį ir aiškinamąjį raštą (4 priedas);
2.6. Įvertinti fizinių ir juridinių asmenų rekomendacijas ir siūlymus.
3. Tvirtinu pridedamą Radviliškio rajono savivaldybės teritorijos bendrojo plano koregavimo planavimo darbų programą (5 priedas)“.
	2. Nurodau, kad šis įsakymas:
2.1. turi būti paskelbtas savivaldybės interneto svetainėje (www.radviliskis.lt) ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (www.tpdris.lt);
2.2. ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Finansų skyriaus vedėja,
pavaduojanti administracijos direktorių                                                                  Lina Baškevičienė


PATVIRTINTA
Radviliškio rajono savivaldybės
administracijos direktoriaus
2024 m. spalio   įsakymu Nr.
5 priedas

RADVILIŠKIO RAJONO SAVIVALDYBĖS TERITORIJOS
BENDROJO PLANO KOREGAVIMO

PLANAVIMO DARBŲ PROGRAMA

1. Teritorijų planavimo dokumento pavadinimas – Radviliškio rajono savivaldybės teritorijos bendrojo plano (toliau – Bendrasis planas) koregavimas.
2. Planavimo organizatorius – Radviliškio rajono savivaldybės administracijos direktorius, Aušros a. 10, 82196 Radviliškis, tel. (8 422) 69 004, faks. (8 422) 69 000, el. p. informacija@radviliskis.lt, svetainė internete www.radviliskis.lt.
3. Teritorijų planavimo dokumento rengėjas yra parenkamas vadovaujantis Lietuvos Respublikos viešųjų pirkimų įstatymo ir kitų teisės aktų nustatyta tvarka.
4. Planuojama teritorija – Radviliškio rajono savivaldybės teritorijos dalys parodytos pridedamuose 1, 2, 3, 4 prieduose.
5. Bendrojo plano koregavimas yra kompleksinio teritorijų planavimo dokumentas, nekeičiantis Bendrajame plane nustatytų vystymo krypčių.
6. Bendrojo plano koregavimo tikslai ir uždaviniai:
6.1.	keisti Bendrojo plano privalomuosius reikalavimus kitais, neprieštaraujančiai planavimo tikslams ir uždaviniams, nustatytiems galiojančiame Bendrajame plane;
6.2.	koreguoti  žemės ūkio funkcinės zonos (indeksas Zu) ir intensyvaus užstatymo prioritetinės  gamybos objektų funkcinės zonos (indeksas P2**) ribas ir plotus, tikslinti koreguojamos teritorijos tvarkymo ir naudojimo reikalavimus, pagrindinį brėžinį ir aiškinamąjį raštą (1 priedas); 
6.3.	koreguoti miškų ir miškingų teritorijų zonos (indeksas M), rekreacinio naudojimo žemės ūkio funkcinės zonos (indeksas Zr1), žemės ūkio / rekreacinių teritorijų zonos (indeksas Zr2), žemės ūkio/rekreacinių kompleksų ir miško parkų zonos (indeksas Zr3) ribas ir plotus, nustatant tikslinti koreguojamos teritorijos tvarkymo ir naudojimo reikalavimus, pagrindinį brėžinį ir aiškinamąjį raštą (2 priedas); 
6.4.	koreguoti  žemės ūkio funkcinės zonos (indeksas Zu), intensyvaus užstatymo prioritetinės  gamybos objektų funkcinės zonos (indeksas P2**), vidutinio ir mažo užstatymo intensyvumo gyvenamosios zonos (indeksas G3) ribas ir plotus, tikslinti koreguojamos teritorijos tvarkymo ir naudojimo reikalavimus, pagrindinį brėžinį ir aiškinamąjį raštą (3 priedas); 
6.5.	koreguoti vidutinio užstatymo intensyvumo neprioritetinės gamybos objektų funkcinės zonos (indeksas P1*), intensyvaus užstatymo prioritetinės  gamybos objektų funkcinės zonos (indeksas P2) ir žemės ūkio funkcinės zonos (indeksas Zu) ribas ir plotus, tikslinti koreguojamos teritorijos tvarkymo ir naudojimo reikalavimus, pagrindinį brėžinį ir aiškinamąjį raštą (4 priedas);
6.6. Įvertinti fizinių ir juridinių asmenų rekomendacijas ir siūlymus.
7. Planavimo proceso etapai: parengiamasis, rengimo (esamos būklės įvertinimo stadija, sprendinių konkretizavimo stadija) ir baigiamasis.
8. Bendrojo plano koregavimo koncepcija nerengiama, bendrųjų sprendinių formavimo stadija neatliekama.
9. Strateginio pasekmių aplinkai vertinimas (toliau – SPAV). SPAV atranka turi būti atlikta Planų ir programų strateginio pasekmių aplinkai vertinimo tvarkos aprašo, patvirtinto Lietuvos Respublikos Vyriausybės 2004 m. rugpjūčio 18 d. nutarimu Nr. 967 „Dėl Planų ir programų strateginio pasekmių aplinkai vertinimo tvarkos aprašo patvirtinimo“, nustatyta tvarka. SPAV atliekamas, jei atrankos išvadoje nurodoma atlikti SPAV.
10. Tyrimai ir galimybių studijos – neatliekami.
11. Viešumo užtikrinimas – viešinimas atliekamas Lietuvos Respublikos teritorijų planavimo įstatymo, Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų, patvirtintų Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“, nustatyta tvarka.
12. Koreguotą Bendrąjį planą sudaro:
12.1. galiojančio Savivaldybės bendrojo plano pagrindinis brėžinys (ir (ar) kitas (kiti) brėžinys (brėžiniai), jeigu keičiami sprendiniai nurodyti ir (ar) papildomi sprendiniai nustatomi ne pagrindiniame brėžinyje) su pažymėta planuojama teritorija (jeigu sprendiniai keičiami ir (ar) nustatomi ne visoje savivaldybės teritorijoje) ir keičiamais ir (ar) papildomai nustatomais Savivaldybės bendrojo plano sprendiniais;
12.2. aiškinamasis raštas (tekstinė dalis ir kita informacija, kurioje aiškinami keičiami ir (ar) papildomai nustatomi sprendiniai);
12.3. esamos būklės įvertinimo aiškinamasis raštas ir brėžinys (brėžiniai), jeigu planavimo darbų programoje numatyta esamos būklės įvertinimo stadija;
12.4. brėžiniai, jų tekstinės dalys, apibūdinantys pakeistus ir (ar) papildomai nustatytus sprendinius;
12.5. planavimo organizatoriaus sprendimas dėl Savivaldybės bendrojo plano koregavimo pradžios ir planavimo tikslų;
12.6. planavimo darbų programa;
12.7. planavimo sąlygos, jeigu kreiptasi dėl jų išdavimo;
12.8. SPAV ataskaita, jeigu SPAV atliktas;
12.9. visuomenės dalyvavimo ataskaita;
12.10. teritorijų planavimo komisijos posėdžio protokolas;
12.11. teritorijų planavimo valstybinę priežiūrą atliekančios institucijos koreguoto Savivaldybės bendrojo plano patikrinimo aktas.
13. Kiti reikalavimai:
13.1. Bendrojo plano rengėjas organizuoja visas reikalingas viešinimo procedūras, atlieka Bendrojo plano koregavimo tikslinimą pagal Planavimo organizatoriaus, derinančių institucijų, valstybinę teritorijų planavimo priežiūrą atliekančios institucijos pastabas.
13.2. Trūkstamus pradinius duomenis planavimo organizatorius paveda surinkti rengėjui.
13.3. Savivaldybės administracijai pateikiami: 2 egzemplioriai dokumentacijos; CD ar USB laikmenos.

